Blou Bulle kontrakteer haker van Hoërskool Garsfontein | AWSUM School News }
Home›Regional News›Gauteng Pretoria›Blou Bulle kontrakteer haker van Hoërskool Garsfontein
Blou Bulle kontrakteer haker van Hoërskool Garsfontein
AWSUM het gaan inloer by Reuben van der Nest, haker van Hoërskool Garsfontein wat by die Blou Bulle gekontrakteer is.
Eerstens baie geluk met jou kontrak met die Blou Bulle. Hoe voel dit om raak gesien te word en erkenning te kry vir jou potensiaal? Dit is `n ongelooflikke blessing om raak gesien te word en die erkenning te ontvang. Vir solank as wat ek kan onthou is `n rugby loopbaan my enigtse droom en ek is dankbaar vir die geleentheid.
Hierdie is `n baie moeilike jaar vir die Matrieks van 2020, veral sportmanne en meisies. Kan jy jou peroonlike gevoelens hieroor met ons deel? Bitter hartseer en teleurgesteld dat ons nou uitmis op DIE jaar wat ons sin moes gewees het, geen 1st XV rugby nie, geen Cravenweek-rugby nie en baie min tyd saam met my maats by die skool. Maar saam met die slegte kom daar ook altyd die goeie, en wat `n geleentheid om aanstaande jaar my professionele loopbaan te begin met `n vars lyf sonder enige stampe, stote en beserings.
Watter invloed het jou skool op jou rugby loopbaan gehad? Ek is baie dank verskuldig aan Hoërskool Garsfontein, die Garsie Bere Rugbyklub en Mnr Gustav Theunissen vir die blootstelling en ontwikkeling waaraan hulle my blootgestel het. Ons het jaarliks teen die beste skole in SA gespeel en dit het definitief my gehelp om my game te verbeter.
Watter persone het die grootste invloed op jou rugby tot sover gehad en op watter manier? Ek wil graag `n paar afrigters noem. Heinrich Crouse van Laerskool Jeffreysbaai wat my vir ure op my knieë laat staan het en met `n rugbybal vol water laat lynstaan balle gooi het. Chase Morrison van Selborne College wat my vir ure aan een in die gym gestraf het. En dan sekerlik moet die meeste krediet aan Coach Hendre Marnitz van die Garsie Bere gaan. Hy is nie net alleen `n briljante rugbybrein nie, maar sy raad en advies verseker ook dat ek daagliks `n beter man word. Laastens, sekerlik my ouers, nie net vir die opofferings in en om rugby nie – hulle het tot verhuis na Pretoria vanaf Oos Londen toe ek in my graad 10 jaar die geleentheid gekry het om deel te wees van die Blou Bulle se junior strukture.
Wie is jou rolmodel in rugby en hoekom? Dit gaan snaaks klink, maar albei my rugby-rolmodelle is los voorspelers. Schalk Burger is sekerlik een van die mees afgerondste rugbyspelers van my era. Nie alleen het hy menige uitdagings moes oorkom nie, maar hy was die complete package en sekerlik een van die mees fiesiese spelers wat daar was. Du Plessis Kirifi, die jong flank van die Hurricanes, sy slag spreuk “KID WITH A DREAM” en met sy passie is hy presies wie ek is.
Wat sien jy die meeste na uit met jou kontrak wat nou in plek is? My tweede woord wat ek kon se was BAL. Toe ons in graad R gevra is wat ons wou word as ons groot is en al my vriende wou dokters, onderwysers en winkel tannies word, het ek gesê ek gaan rugby speel. My hele lewe lank nog berei ek myself voor vir hierdie geleentheid. Vir die afgelope 12 jaar van my lewe, eet, slaap en droom ek rugby. Die Bulle het my nou die geleentheid gegee om te doen waarvoor ek gebore is en ek kan nie wag om die res van my lewe op Loftus te begin nie.
Wat is jou opinie oor die ­Blou Bulle en hoekom het jy hulle gekies om by te teken? Eerstens moet ek dankie se vir oom Philipie du Toit van e-Sportif wat hierdie kontrak vir my verseker het. Dit was `n baie maklike besluit om die Blou Bulle te kies want ek glo die Bulle is tans die gesondste rugby franchise in Suid-Afrika. Ek het bitter baie respek vir die Blou Bulle se brand en hulle baie suksesvolle rekord in alle kompetisies spreek boekdele. Ek is seker dat as ek my kant bring as `n juniorspeler, daar vir my`n groot toekoms by die Bulle is.
St Andrew’s Prep announced their 2020 Head ...
[KYK]HSB kreet – Interskole Atletiek 2019 – ...
WATCH: Paul Roos Gymnasium vs Paarl Gymnasium in retrospect 2014-2019
KYK: Marais Viljoen o.15A Rugbyspan se pad na eindstryd
Affies victorious over Maritzburg College
Steyn City School’s U11 & U13 cricket boys tour Durban
Hoërskool Klerksdorp Presteer!